CELEX: 62018TN0316
Language: lv
Date: 2018-05-22 00:00:00
Title: Lieta T-316/18: Prasība, kas celta 2018. gada 22. maijā – Mediaservis/Komisija

201807201072013382018/C 276/813162018TC27620180806LV01LVINFO_JUDICIAL20180522495021Lieta T-316/18: Prasība, kas celta 2018. gada 22. maijā – Mediaservis/Komisija
 ---documentbreak--- C2762018LV4910120180522LV0081491502Prasība, kas celta 2018. gada 22. maijā – Mediaservis/Komisija
   (Lieta T-316/18)2018/C 276/81Tiesvedības valoda – angļu
      Lietas dalībnieki
   
   
      Prasītāja: Mediaservis s. r. o. (Prāga, Čehijas Republika) (pārstāvji: D. Vosol un C. Schneider, advokāti)
   
      Atbildētāja: Eiropas Komisija
   
      Prasījumi
   
   
            —
         
         
            atcelt Komisijas 2018. gada 19. februāra Lēmumu C(2018) 753 final (2018. gada 19. februāris) neiebilst pret valsts atbalsta shēmu Čehijas Republikas pastam universālo pasta pakalpojumu sniegšanai laikposmā no 2013. līdz 2017. gadam;
         
      
            —
         
         
            piespriest Komisijai atlīdzināt tiesāšanās izdevumus.
         
      
      Pamati un galvenie argumenti
   
   Prasības pamatošanai prasītāja izvirza piecus pamatus.
   
            1.
         
         
            Ar pirmo pamatu tiek apgalvots LESD 108. panta 2. un 3. punkta pārkāpums.
            
                     —
                  
                  
                     Komisija nolēma neuzsākt LESD 108. panta 2. punktā paredzēto procedūru, lai gan tai bija nopietnas grūtības, novērtējot valsts atbalsta saderību ar kopējo tirgu.
                  
               
      
            2.
         
         
            Ar otro pamatu tiek apgalvots, ka lieta ir nepietiekami un nepilnīgi pārbaudīta un ka Komisija nav pārbaudījusi visus faktiskos un tiesiskos apstākļus, ko tai ir norādījušas personas, uzņēmumi un apvienības, kuru intereses var aizskart atbalsta piešķiršana, un ka ir pieļauts pienākuma norādīt pamatojumu pārkāpums.
            
                     —
                  
                  
                     Komisija neesot izvērtējusi visus prasītājas prasībā izvirzītos jautājumus. Tā vietā Komisija virspusēji esot nospriedusi, ka neto izmaksu aprēķins bija balstīts uz atbilstošu universālā pakalpojuma un citu izmaksu grāmatvedības nodalīšanu.
                  
               
                     —
                  
                  
                     Komisija esot pārkāpusi pienākumu norādīt pamatojumu šajā ziņā.
                  
               
      
            3.
         
         
            Ar trešo pamatu tiek apgalvota acīmredzama kļūda vērtējumā attiecībā uz neto izmaksu aprēķinu un pārāk lielas kompensācijas neesamības pārbaudi.
            
                     —
                  
                  
                     Komisija nepareizi esot secinājusi, ka Česká pošta izmaksas, kas ir radušās saistībā ar universālo pakalpojumu un ārpus tā tvēruma, ir sadalītas atbilstoši 2012. gada VTNP nostādņu 31. punktam. (
                           1
                        )
                  
               
                     —
                  
                  
                     Komisija savu lēmumu šajā ziņā esot pamatojusi ar acīmredzami nereālu, faktiem pretēju scenāriju.
                  
               
                     —
                  
                  
                     Komisijas akceptētajā faktiem pretējā scenārijā neesot ņemts vērā, ka Čehijas Republikas Pasta likumā ir prasīts, lai cenas ietvertu visas radušās izmaksas.
                  
               
                     —
                  
                  
                     Neto izmaksas esot aprēķinātas, pārkāpjot 2012. gada VTNP nostādņu 32. punktu, jo, to darot, neesot ņemti vērā atbilstošie ienākumu avoti pat tad, ja tie ir saistīti ar citām darbībām, kas nav VTNP.
                  
               
      
            4.
         
         
            Ar ceturto pamatu tiek apgalvota acīmredzama kļūda tiesību piemērošanā attiecībā uz 2012. gada VTNP nostādņu 25. punkta piemērošanu saistībā ar Pasta direktīvas I pielikuma B daļu. (
                  2
               )
            
                     —
                  
                  
                     Lai gan 2012. gada VTNP nostādņu 25. punktā un Pasta direktīvas I pielikuma B daļā ir prasīts aprēķināt neto izmaksas, lai novērtētu ieguvumus, tostarp pēc iespējas iekļaujot nemateriālu peļņu, ko saņem VTNP sniedzējs (ņemot vērā jebkādu nemateriālu peļņu un priekšrocības tirgū, ko gūst unversālā pakalpojuma sniedzējs), Komisijas lēmuma A.1. pielikumā esot runa tikai par nemateriālu peļņu.
                  
               
      
            5.
         
         
            Ar piekto pamatu tiek apgalvots 2012. gada VTNP nostādņu 51. un nākamo punktu un pienākuma norādīt pamatojumu pārkāpums.
            
                     —
                  
                  
                     
                        Česká pošta rīcības tirgū dēļ, kuras mērķis ir konkurentu izspiešana no tirgus, Komisijai esot bijis pienākums noteikt papildu prasības, kas vajadzīgas, lai nodrošinātu, ka tirdzniecības attīstība netiek ietekmēta tādā apjomā, kas būtu pretējs Savienības interesēm 2012. gada VTNP nostādņu 51. un nākamo punktu izpratnē, bet tā to neesot izdarījusi.
                  
               
                     —
                  
                  
                     Pat tad, ja nebūtu šāda pienākuma, Komisijai, ņemot vērā tirgus sadali un Česká pošta rīcību tirgū, esot bijis jānorāda konkrēti iemesli, kāpēc nebija vajadzīgas šādas papildu prasības, bet tā to neesot izdarījusi.
                  
               
      (
         1
      )	Komisijas paziņojums – Eiropas Savienības nostādnes par valsts atbalstu, ko piešķir kā kompensāciju par sabiedrisko pakalpojumu sniegšanu (2011) (OV 2012, C 8, 15. lpp.).
   (
         2
      )	Eiropas Parlamenta un Padomes Direktīva 97/67/EK (1997. gada 15. decembris) par kopīgiem noteikumiem Kopienas pasta pakalpojumu iekšējā tirgus attīstībai un pakalpojumu kvalitātes uzlabošanai (OV 1998, L 15, 14. lpp.), kurā grozījumi pēdējo reizi ir izdarīti ar Eiropas Parlamenta un Padomes Direktīvu 2008/6/EK(2008. gada 20. februāris), ar ko Direktīvu 97/67/EK groza attiecībā uz Kopienas pasta pakalpojumu iekšējā tirgus pilnīgu izveidi (OV 2008, L 52, 3. lpp.).